ועדת החוקה, חוק ומשפט, כנסת 17, פרוטוקול מספר 88, 2006-12-11 09:00

מנחם בן-ששון: רבותיי האורחים, אנחנו באנו היום לאשר את תקנות האזנת סתר, בקשה להיתר האזנה תשס"ו, לאחר שתי ישיבות שקיימנו.

מנחם בן-ששון: תרומתה של הסנגוריה הלא היא רשומה פה בחלקה בשוליים ואני מקווה שאפשר יהיה לעבור.

אפרת רוזן: נסקור בקצרה את התיקונים בתקנות.

אפרת רוזן: התיקון הראשון, תקנה 3, בעקבות הערה של הסנגוריה הבהרנו שמהלך הדיון בבקשות להיתר לקבלת האזנת סתר יתועד בפרוטוקול שמשקף את כל שנאמר בדיון בנוגע לבקשה.

אפרת רוזן: ותיקון לתקנה 4 לגבי הצהרת המבקש, הוספנו תקנת משנה (ב), (ג) ו- (ד), נוכח הרצון של הוועדה ובעקבות הערות הסנגוריה הציבורית, שהבקשה לקבלת היתר תהיה מפורטת במידה מספקת ובמידה ראויה.

אפרת רוזן: בתקנה 8 תיקנו את סעיף התחילה כך שתחילת התקנות יהיו 60 יום מיום פרסומן ולא 30 יום מיום פרסומן.

אפרת רוזן: לגבי הטפסים, נוספו מספר הערות שוליים, שוב בעקבות הערות הסנגוריה.

אפרת רוזן: הערת שוליים אחת היא לגבי השיקולים שקצין המשטרה שוקל, עובר להגשת הבקשה להאזנת סתר, הערת שוליים 2, הערת שוליים שנייה – היכרות הנימוקים שעמדו ביסוד הוצאת ההיתר שלא ניתן לפי הצו והערת שוליים נוספת – פירוט סוג המקום שלו מאזינים – המחזיק, המשתמש במקום והקשר בינם לבין המואזן.

אפרת רוזן: לגבי הערת שוליים 4, יש פה איזה שהיא מחלוקת קטנה שרצו שהוועדה תכריע בעניין.

אפרת רוזן: אנחנו החלטנו שיציינו את פרטי המחזיק במקום, ככל שהוא ידוע, ואת הקשר בינו לבין מי שנתבקשה בגינו ההאזנה.

אפרת רוזן: השאלה היא האם באמת ציון הדבר הזה, חופף לנאמר בהערת שוליים 2(ד) לגבי מידת הקשר בין המואזן לבין העבירה.

אפרת רוזן: משרד המשפטים חושב שייתכן שהערה זו היא מיותרת, הסנגוריה הציבורית סבורה שצריך בכל-זאת לציין זאת במפורש בהערת שוליים אחרת, רצינו שהוועדה תכריע בעניין הזה.

מנחם בן-ששון: מוכן לקבל המלצות משום שמבחינתי הדבר שקוף.

מנחם בן-ששון: הפתרון שלהם לאחד סעיפים הוא גם כן פתרון.

אפרת רוזן: זה לגבי הערה נוספת.

אפרת רוזן: אני דווקא חושבת שלגבי איחוד הסעיפים אולי כן כדאי להשאיר את זה בנפרד.

מנחם בן-ששון: להשאיר כמות שהוא.

מנחם בן-ששון: לגבי השאלה הראשונה, אין שום בעיה.

מנחם בן-ששון: אם רוצים להחמיר – שיחמירו.

אפרת רוזן: אז נציין את הערת שוליים 4 במפורש.

אפרת רוזן: לגבי הערת הסנגוריה השנייה, אני חושבת שעדיף לא לאחד את הערות שוליים 3 ו- 4 אלא להשאיר את זה כמו שזה.

מנחם בן-ששון: מקבל את המלצתך.

מנחם בן-ששון: שאלתי את משרד המשפטים, זה מבחינתו היה שקוף.

מנחם בן-ששון: הערת סנגוריה נוספת לטופס נוסף?

אפרת רוזן: הערת הסנגוריה היא לגבי הטפסים.

מנחם בן-ששון: להוריד את הקווים והבנתי שאין בעיה, תורידו את הקווים.

אפרת רוזן: אנחנו יכולים לאשר את התקנות.

אפרת רוזן: הדבר היחידי שנצטרך בשביל אישור התקנות כולן זה שהוועדה המשותפת גם תאשר בהזדמנות את טופס 2.

מנחם בן-ששון: אתה לא יכול, אני מניח, מתוקף זה שיש לך כאן סעיף הוא תיקון מאוחר יותר, לפרש על-פי חוק מוקדם יותר.

אפרת רוזן: יש סעיפים שלא רלוונטיים לתיקון.

אלון גילון: ישם גם מקומות אחרים שכתוב, מפנה ל- 9(א)(ד) אפילו, שופט שנתן את ההיתר לפי סעיף קטן (א)(2) ובהיעדרו – שופט מוסמך אחר, כאמור בסעיף 6(א), רשאי להאזין להקלטה.

מנחם בן-ששון: איפה אתה רוצה לתקן את התקנות היום?

מנחם בן-ששון: התקנה היא בוודאי חלשה לעומת החוק.

מנחם בן-ששון: איפה רצית לתקן?

אלון גילון: אני צופה שיכול להיות שתהיינה בעיות.

מנחם בן-ששון: איפה רצית לתקן בתקנה?

מנחם בן-ששון: התקנה רזה לעומת החוק.

אלון גילון: בתקנה 6 לתקנות החדשות, החבילה תימסר ללא דיחוי באמצעות מזכירות בית-המשפט, לשופט שנתן את היתר ההאזנה והיא תיפתח בידו בלבד.

אלון גילון: חבילה או מעטפה.

אלון גילון: אין לי בעיה עם זה, אבל מה עושים אם אותו שופט נעדר?

מנחם בן-ששון: אתה רוצה להכניס לכאן – ובהעדרו, שופט מוסמך אחר, כאמור בסעיף 6(א)?

מנחם בן-ששון: אם תכניסו בתקנה, ב- 6, לשופט שנתן את היתר ההאזנה, או בהיעדרו, כמו שכתוב בסעיף 9(ד).

רבקי דב"ש: הבעיה היא, ואכן יש אולי איזה שהיא סתירה מסוימת בין (ג) ל- (ד), אבל ברגע שההוראה בחוק למסירת הקלטת היא רק לשופט שנתן את ההיתר, כל עוד אנחנו מטפלים בחוק, אני לא יכולה בתקנה.

מנחם בן-ששון: אז את רוצה לשנות את החוק.

רבקי דב"ש: התיקון צריך להיות ב- 9(א)(ג) לא אגב התקנה.

אלון גילון: (א) או (ב) זה אותו דבר.

אלון גילון: מה תעשה המשטרה אם השופט חודשיים לא נמצא?

אלעזר כהנא: אני חושב שפרשנות קונסטרוקטיבית ממילא מביאה לפרשנות הזאת.

מנחם בן-ששון: נתקן את החוק ממילא.

מנחם בן-ששון: נגיע לזה.

אלון גילון: אני לא אומר את זה בגלל בית-המשפט, לבית-המשפט אין בעיה עם זה.

מנחם בן-ששון: או שאנחנו נשאיר את זה כך.

מנחם בן-ששון: נזכור את זה כשנתקן את החוק.

מנחם בן-ששון: האם אני יכול להצביע?

רבקי דב"ש: שאלה קטנה לגבי הנוסח של סעיף 3, את הקראת את הנוסח שהוא כתוב פה?

אפרת רוזן: בסעיף קטן (א) זה הבקשה לדון במעמד צד אחד בלבד, סעיף קטן (ב) מהלך הדיון יתועד בפרוטוקול שישקף את כל הנאמר בדיון, הנוגע לבקשה.

רבקי דב"ש: אז ההערה שנוספת לחוק שפשוט צריך לכתוב שישקף את כל הנאמר בו.

מנחם בן-ששון: היא צודקת.

מנחם בן-ששון: מבחינה תחבירית, היה צריך להיות כתוב כאן במהלך הדיון יתועד פרוטוקול, ישקף את כל הדיון הנאמר בדיון, כי אחרת הבור חוזר לפרוטוקול.

מנחם בן-ששון: אני חושב שהיא לא צודקת.

אפרת רוזן: טוב, אני אבדוק את זה.

מנחם בן-ששון: יש לך שני, אני חושב שזה נאמר בדיון, תשאירי את זה ככה.

מנחם בן-ששון: חברי הכנסת, אני מבקש להצביע.

אופיר פינס-פז: אולי תעדכן אותי מה השינוי?

מנחם בן-ששון: זה בעקבות שני דיונים.

מנחם בן-ששון: בעצם, הרחבנו על-פי בקשות הסנגורים, באופן כללי, אם אני שואל על האווירה, הסנגוריה פה ביקשה כל מיני תוספות על הצעות משרד המשפטים, כדי לוודא שיש עוד ועוד פירוט.

מנחם בן-ששון: משרד המשפטים נענה לבקשות הללו והנהלת בתי-המשפט גם היא נענתה והמשטרה נענתה ולכן אנחנו בעצם נמצאים בעבודה מתוך הרמוניה.

אפרת רוזן: כל התקנות הרי זה הטפסים להגשת הבקשות לקבלת היתר להאזנת סתר, היתרים רגילים והיתרים לשיחות חסויות.

אפרת רוזן: התיקונים המרכזיים הם תיקונים שבאו לתת פירוט הרבה יותר גדול,

מנחם בן-ששון: בטופס הבנייה.

אפרת רוזן: זה גם יוצר שקיפות של הדיון עצמו.

אופיר פינס-פז: עיקר הדיון היה בנושא הטופס?

מנחם בן-ששון: כן.

אפרת רוזן: כל התקנות בעצם זה הטופס.

אפרת רוזן: הדרישה היא לא רק שיהיה פרוטוקול שיתעד את הדיון אלא שהפרוטוקול ישקף את כל מה שנאמר.

מנחם בן-ששון: בדיוק נכנסת בקטע שהסברתי שזה צריך להיות בדיון ולא בפרוטוקול.

מנחם בן-ששון: תסתכל בתקנה.

אופיר פינס-פז: מה זה אומר באופן מעשי, שצריכה להיות שם קלדנית?

מנחם בן-ששון: לא, גם השופט ירשום.

מנחם בן-ששון: שאנחנו נהיה יותר חכמים.

אלון גילון: קלדנית כמעט אף פעם לא תהיה.

אופיר פינס-פז: לא נגעתם בדרגה של נציג השב"כ.

מנחם בן-ששון: לא.

מנחם בן-ששון: הסברתם לי ואני אישרתי את זה כמות שהוא.

מנחם בן-ששון: הישיבה עוד מעט מסתיימת, אני רק מבקש לאשר את התקנות.

מנחם בן-ששון: חברי הכנסת מצביעים על התקנות, עם הטפסים, עם ההערות ועם התיקונים.

מנחם בן-ששון: מי בעד – ירים את ידו.

מנחם בן-ששון: מי נגד?

מנחם בן-ששון: פה אחד.

מנחם בן-ששון: הצבעה לאישור התקנות עם הטפסים, ההערות והתיקונים אושר פה אחד.

מנחם בן-ששון: הישיבה נעולה.